Hei, denne artikkelen er over ett år gammel og kan inneholde utdatert informasjon

Tidligere stortingsrepresentant, fiskeriminister og fylkesmann i Troms, Svein Harald Ludvigsen (72) er tiltalt for seksuelle overgrep.

For ett år siden skrev Dagbladet om en samfunsstopp i Troms som var siktet for sedelighetslovbrudd.

I en pressemelding skriver politiet at det er tatt ut tiltale mot Ludvigsen for seksuelle overgrep mot tre personer etter straffelovens paragraf 193, første ledd:

«For å ha skaffet seg seksuell omgang ved misbruk av stilling, avhengighetsforhold eller tillitsforhold.»

Samtidig som han var fylkesmann i Troms

Saken mot Svein Ludvigsen Norsk politiker fra Høyre.

Født 18. juli 1946 i Hillesøy i Troms.

Nestleder i Høyre i perioden 1990–1991.

Stortingsrepresentant for Troms i årene 1989–2001 og leder av næringskomiteen i 1993–1997.

Fiskeriminister i perioden 2001–2005.

Fylkesmann i Troms fra 2001 til 2014, men tiltrådte først i 2005.

Like etter nyttår 2018 ble Ludvigsen pågrepet og siktet for å ha utnyttet sin stilling til å skaffe seg seksuell kontakt med en mann. Siktelsen ble etter hvert utvidet til å gjelde tre fornærmede. Alle tre kom til Norge som asylsøkere.

Torsdag 4. januar ble han varetektsfengslet i en uke. Uken etter ble fengslingen forlenget med fire uker til 8. februar. Han ble deretter løslatt. Han erkjenner ikke straffskyld.

Før sommerferien tok Ludvigsen selv initiativ til å bli avhørt på nytt, med henvisning til at han ikke hadde hatt tilgang til egne notater under avhørene.

I august sendte statsadvokat Tor Børge Nordmo saken tilbake til politiet slik at de kunne sluttføre etterforskningen.

Onsdag 28. november tok statsadvokaten ut tiltale mot Ludvigsen.

Kilder: NTB og SNL

Forholdene skal ifølge tiltalen ha skjedd i perioden 2011–2017 for to av de fornærmede og sommeren/høsten 2014 for den andre fornærmede.

Flere av forholdene skal ha skjedd i perioden mens Ludvigsen var fylkesmann i Troms.



Tiltalen er tatt ut av statsadvokat Tor Børge Nordmo ved Troms og Finnmark Statsadvokatembeder.

I starten av januar i år ble Svein Ludvigsen pågrepet og siktet for å ha utnyttet sin stilling til å skaffe seg seksuell kontakt med en mann, før siktelsen ble utvidet til å gjelde tre fornærmede som alle kom til Norge som asylsøkere.

Ludvigsen ble i januar siktet for sedelighetslovbrudd, og fengslet i én uke med brev- og besøksforbud.

Tiltalebeslutningen vil bli oversendt til Nord-Troms tingrett med anmodning om berammelse.

Det har ikke lykkes Dagbladet å komme i kontakt med Ludvigsens forsvarer Ulf Hansen mandag morgen.

Statsadvokat Tor Børge Nordmo var ventet å offentliggjorde tiltalen klokka 10 onsdag.

Sjokkerende anklager

Flere personer Dagbladet har vært i kontakt med, som har jobbet tett med mannen i en årrekke, beskrev i januar anklagene mot ham som sjokkerende.

En mangeårig partifelle, og leder av partilaget siktede tilhører, beskriver mannen som en sosial fyr, som vedkommende aldri har hørt noe negativt om.

- Vi i partiet har ikke mottatt noen klager eller varsler i saker mot ham. Vi har heller ikke blitt varslet av politiet om etterforskningen eller siktelsen, sier lederen av partilaget til Dagbladet.

Etteforsket

Saken har dette året blitt etterforsket ved Troms politidistrikt.

Saken ble 22. oktober oversendt til Troms og Finnmark statsadvokatembeter for en påtalemessig avgjørelse.

Samfunnstoppen har hele tiden nektet straffskyld.

- Han stiller seg helt uforstående til pågripelsen, sa forsvarer Ulf Hansen til Dagbladet i januar.